Rovray

Rovray estas komunumo en la distrikto Vaŭda Nordĵuraso en Kantono Vaŭdo, Svislando. Ĝi havis 146 loĝantojn je la 31-a de decembro 2011.

 Geografio 
La komunumo Rovray situas en la molasaj montetoj sude de la Lago de Neŭŝatelo, proksimume 10 kilometrojn oriente de la kuracloko Yverdon-les-Bains. La komunumo konsistas el la du vilaĝoj Rovray kaj Arrissoules kaj kelkaj izolitaj bienoj.Fonto: Reta mapo 1:20000 de Swisstopo

La teritorio de la komunumo etendiĝas sur areo de 3,20 km², de kiuj 27,5% estas kovritaj de arbaro, 75,0% servas por agrikulturo kaj 6,6% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Rovray limas en okcidento kaj nordo al Yvonand, en oriento al Cheyres (FR), en sudoriento al Chavannes-le-Chêne, kaj en sudokcidento al Molondin.

 Trafiko 
Kvankam tra Rovray pasas la svisa aŭtovojo A1, la komunumo mem situas flanke de la gravaj trafikvojoj kaj atingeblas nur pere de flanka konekta vojo de Yvonand al Chavannes-le-Chêne. La plej proksima alveturejoj al la aŭtovojo situas en distanco de proksimume 10 km oriente apud Estavayer-le-Lac kaj en okcidento apud Yverdon-les-Bains Pere de poŝtaŭtolinio al Yvonand la komunumo estas konektita al la publika transportreto.

 Historio 
La unua dokumenta mencio de Rovray datiĝas el la jaro 1403 kiel Roueraye. Dum mezepoko Rovray apartenis al la Senjorujo Saint-Martin-du-Chêne, kiu dum la regado de Berno de 1536 ĝis la Helveta Revolucio de 1798 apartenis al la Voktejo Yverdon, kiu en la jaro 1798 estis transformita al distrikto kaj ek de 1803 apartenis al la Kantono Neŭŝatelo. En la jaro 2005 la ĝis tiam aŭtonoma komunumo Arrissoules estis integrita al la komunumo Rovray. Sub la administra reformo de 2007 kun efiko de la 1-a de januaro 2008 kun la iama distrikto Yverdon Rovray estis integrita al la nova Distrikto Vaŭda Nordĵuraso.Fonto: Philippe Heubi: Rovray en Historia Leksikono de Svislando (2012-01-12)

 Notoj kaj referencoj 


 Eksteraj ligiloj 

 Oficiala retejo de la komunumo Rovray

 Bildoj